Af RitstjórnÞann 7. janúar 2020 Síðast uppfært 7. janúar 2020 Mynd : Stundin . Helga Vala Helgadóttir skrifaði : Helga Vala Helgadóttir . Ég hef haft það fyrir reglu að kanna með reglubundnu millibili ástandið á fjölskyldusviði Sýslumannsins á höfuðborgarsvæðinu . Þetta geri ég vegna minna fyrri starfa í lögmennsku þar sem mér blöskraði hægagangur kerfisins þegar kemur að málefnum barna og barnafjölskyldna . Þetta versnar bara og versnar þrátt fyrir fögur fyrirheit og stofnun nefnda . Hvað á nefnd að gera fyrir börn sem ekki fá að hitta annað foreldri sitt ? Hvað á nefnd að gera fyrir foreldra sem geta ekki leyst úr málum sínum í kjölfar skilnaðar / sambúðarslita , vegna ágreinings um börn , eignir eða enn alvarlegra – vegna ofbeldis ? Hvað á nefnd að gera fyrir foreldra sem bíða eftir samþykki til ættleiðingar . Staðan er svona : Erindi vegna umgengni og forsjár barna sem bárust eftir 20 maí í fyrra eru enn ekki komin til úthlutunar . Það er sem sagt 8 mánaða bið eftir fyrsta viðtali . Ríkisstjórnin er hér enn einu sinni að vanrækja innviði og hér lögbundna opinbera þjónustu . Það skiptir engu máli hvert litið er , heilbrigðiskerfið , löggæsla og sýslumenn , fjölskyldumál , samgöngukerfið . Allt fær þetta að drabbast niður áfram þrátt fyrir hagsæld . Staðan er svona : Erindi vegna umgengni og forsjár barna sem bárust eftir 20 maí í fyrra eru enn ekki komin til úthlutunar . Það er sem sagt 8 mánaða bið eftir fyrsta viðtali . Eftir fyrsta viðtal er það svo að málum sem vísað var til sáttameðferðar eftir 14. maí 2019 bíða enn úthlutunar . Þetta er lögbundið ferli sem ALLIR sem eiga börn verða að fara í . ( aðrir átta mánuðir ) Ættleiðingarmál , sem ekki koma frá Íslenskri ættleiðingu , og bárust eftir 10 júlí 2019 bíða enn úthlutunar . ( 6 mánuðir ) Erindi er varða meðlag , sérstakt meðlag eða menntunarframlag og bárust eftir 20 maí 2019 bíða enn úthlutunar . ( 8 mánuðir )